Jablan
Jablan je drvo usko piramidalne krošnje, muški klonalni kultivar crne topole (Populus nigra). Raste do visine od 30 metara. Kora stabla podužno je ispucala, grane su tanke, uglavnom pridubljene uz stablo i savijaju se vrhovima ka njemu. Listovi su sitniji od listova tipske crne topole. Na stablima se nalaze isključivo muški cvjetovi, s 15–25 prašnika. Koristi se kao ukrasna biljka duž šetališta, staza, puteva i parkova. Našao je i primjenu u industriji, naročito u izradi namještaja.